**Beartas - Airgead Chumann na dTuismitheoirí**

Caithfear an méid seo a leanas a chur i bhfeidhm maidir leis an airgead go léir a thiomsaíonn Cumann na dTuismitheoirí;

1. Ní mór don Phríomhoide aon tiomsú airgid a údarú go foirmiúil;
2. Caithfear an cuspóir dá bhfuil an t-airgead á thiomsú a leagadh amach maidir le gach tionscnamh chun airgead a thiomsú;
3. Ba cheart go n-eiseofaí admháil nuair is iomchuí;
4. Caithfear an t-airgead arna thiomsú a úsáid chun tairbhe na scoile agus chuige sin amháin, ach ní gá go n-úsáidfí é go hiomlán don chuspóir sainiúil a sainíodh nó a luadh. Caithfidh an Príomhoide an cuspóir a fhaomhadh;
5. Ba cheart meastacháin a lorg le haghaidh na n-earraí agus na seirbhísí uile, mar seo a leanas;

**Luach an Cheannacháin (agus CBL san áireamh) Líon na meastachán**

* Ceannacháin níos lú ná €500 Gan mheastachán
* Níos mó ná €500, níos lú ná €5,000 1 mheastachán
* Níos mó ná €5,000, níos lú ná €15,000 3 mheastachán
* Níos mó ná €15,000, níos lú ná €25,000 5 mheastachán

Caithfear tairiscintí a lorg i gcás méideanna níos mó ná €25,000

1. Ní mór leabhar orduithe le huimhriú seicheamhach a bheith ag gach scoil. Caithfear na ceannacháin go léir a dhéanamh de bhun ordú, arna fhaomhadh ag an bPríomhoide;
2. I gcásanna ina ndéanfar oibreacha tógála/foirgníochta nó ina mbeidh impleachtaí cánach (Cáin Conarthaí Iomchuí, Ais-CBL agus Cáin Shiarchoinneálach ar Sheirbhísí Gairmiúla), déan teagmháil le Foireann na bhFoirgneamh nó an Rannóg Airgeadais faoi seach, nó iad araon;
3. Ní féidir ach cuntas reatha amháin a bheith ag Cumann na dTuismitheoirí;
4. Caithfidh beirt sínitheoirí a bheith ar gach seic nó íocaíocht eile, agus ní mór don Phríomhoide a bheith i measc na sínitheoirí sin. Ní féidir aon íocaíocht a dhéanamh mura bhfuil ordú agus sonrasc bunaidh ar fáil;
5. Ní mór an cuntas a réiteach go hiomlán ar bhonn ráithiúil;
6. Caithfear an t-ordú agus na sonraisc go léir a bhaineann leis a stápláil le chéile agus a chur i gcomhad, in éineacht le cóip den tseic;
7. Ní mór tuarascáil airgeadais ina leagfar amach an t-iarmhéid airgid tosaigh agus an t-ioncam agus caiteachas don tréimhse a chur faoi bhráid an Bhoird Bhainistíochta ar bhonn ráithiúil;
8. D’fhéadfadh an Cheannoifig athbhreithniú a dhéanamh ar an réiteach agus ar aon doiciméid a bhaineann leis faoina rogha féin.

**CRÍOCH**